Fegura crusiałe de ła mùzega colta ocidentałe, l'è stà l'ùltemo raprezentante de rełevansa de' clasisizmo vieneze e el ze considarà uno dei majori e pì influenti conpzidori de tuti i tenpi. Anoverà intrà i màsemi zeni de ła storia de ła mùzega, nonostante ła sordità che ło ga colpìo prima ancora de aver conpìo i trent'ani, el ga seità conponer, dirizer e sonar , łasando na produsion muzegałe fondamentałe, straordenaria par forsa espresiva e capasidà evogadiva. Ła só influensa ła ze stà de vitałe inportansa par el łenguajo muzegal de'l XIX sècoło e par cuełi sucesivi, tanto da raprezentar un modeło par racuanti conpozidori. El mito de'l Beethoven "artista eròego", capase de trazmétar traverso ła só òpara onji só emosion, espariensa parsonale o sentimento, ła ga crésesto un mucio inte'l parìodo romàntego; anpò, pur antisipando arcuanti aspeti de'l futuro Romantisizimo, ła so adezion a łe règołe de l'armonia inte łe modułasion, el rizeto dei cromatizmi inte łe mełodie , ła cura de l'ecuiłibro formałe dei brani i ło cołoga inte'l solco de ła tradision de'l clasisizmo.